***Suvestinė redakcija nuo 2021-09-01 iki 2021-10-31***

*Įstatymas paskelbtas: Žin. 1994, Nr.* [*55-1049*](https://www.e-tar.lt/portal/legalAct.html?documentId=TAR.D0CD0966D67F)*, i. k. 0941010ISTA000I-533*

***Nauja įstatymo redakcija nuo 2008-10-01:***

*Nr.* [*X-1722*](http://www3.lrs.lt/cgi-bin/preps2?a=327811&b=)*, 2008-09-15, Žin., 2008, Nr. 113-4290 (2008-10-01),* [***atitaisymas***](http://www3.lrs.lt/pls/inter/dokpaieska.showdoc_l?p_id=397297&p_query=&p_tr2=) ***skelbtas: Žin., 2011, Nr. 45***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**KLAIPĖDOS MIESTO SAVIVALDYBĖS ADMINISTRACIJA**

**KLAIPĖDOS MIESTO SAVIVALDYBĖS MOKINIŲ PRIĖMIMO KOMISIJOS**

**POSĖDŽIO PROTOKOLAS**

2021-06-25 Nr. ADM-344

Klaipėda

Posėdis įvyko 2021-06-25 (13.00–13.30 val.) nuotoliniu būdu.

Posėdžio pirmininkė – Vida Bubliauskienė, Klaipėdos miesto savivaldybės administracijos (toliau– KMSA) Švietimo skyriaus patarėja.

 Posėdžio sekretorė – Ilona Milkontė, KMSA Švietimo skyriaus vyriausioji specialistė.

 Dalyvavo: Audronė Andrašūnienė, KMSA Švietimo skyriaus vyriausioji specialistė, Arvydas Cesiulis,Klaipėdos miesto savivaldybės mero pavaduotojas, Dalia Jakulytė, Vakarų Lietuvos tėvų forumo atstovė, Laima Juknienė, Kultūros, švietimo ir sporto komiteto pirmininkė, Daiva Marozienė, Klaipėdos Simono Dacho progimnazijos direktorė, Laima Prižgintienė, KMSA Švietimo skyriaus vedėja.

2. SVARSTYTA. Dėl vietų skaičiaus Klaipėdos miesto gimnazijų klasėse 9 (I) padidinimo.

Vykdant pavienį mokinių priėmimą į Klaipėdos miesto gimnazijas paaiškėjo, kad pagrindinio priėmimo metu neliko laisvų vietų daugelyje gimnazijų, o naujai pateiktų ir netenkintų prašymų į 9 klases (I) iš viso liko 21 prašymas. Klaipėdos miesto savivaldybės tarybos sprendimu gimnazijoms (išskyrus Vydūno ir Hermano Zudermano) yra nustatytas optimalus mokinių skaičius klasėse po 26 mokinius (Lietuvos Respublikos Vyriausybės nutarimu didžiausias leistinas skaičius yra 30 mokinių). Pritarus galimybei devyniose miesto gimnazijose mokinių skaičių klasėse didinti 1 mokiniu, t. y. po 27 mokinius klasėje („Aitvaro“, „Aukuro“, „Ąžuolyno“, Baltijos, „Varpo“, „Vėtrungės“, Vytauto Didžiojo, „Žaliakalnio“, „Žemynos“ gimnazijose), taip būtų tenkinamas pageidaujančių mokytis gimnazijose poreikis iki rugsėjo 1 d. ir užtikrinamos galimybės likusias laisvas vietas rinktis per mokslo metus. Padidintas mokinių skaičius būtų fiksuojamas Savivaldybės tarybos sprendimu rugpjūčio–rugsėjo mėnesiais, tikslinant realius mokinių priėmimo į mokyklas rezultatus.

Komisijos nariai balsavo: „už – 7, „prieš“ – 0, „susilaikė“ – 0.

NUTARTA. Pritarti, kad Klaipėdos miesto gimnazijose (išskyrus Vydūno ir Hermano Zudermano gimnazijas) mokinių skaičių klasėse būtų padidintas 1 mokiniu, t. y. po 27 mokinius klasėje.

|  |  |
| --- | --- |
| Posėdžio pirmininkė |  Vida Bubliauskienė |
|  |
| Posėdžio sekretorė |  Ilona Milkontė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_